ມຽນມາຊື້ອາວຸດ ຈາກເກົາຫລີເໜືອ
ໂທລະເລກທາງການທູດສະຫະລັດເປີດເຜີຍວ່າ ມຽນມາສົ່ງເຂົ້າໄປໃຫ້ເກົາຫລີເໜືອ ເພື່ອແລກປ່ຽນເອົາອາວຸດ.
ໂທລະເລກທາງການທູດຂອງສະຫະລັດສະບັບນຶ່ງທີ່ຮົ່ວໄຫລອອກມາກ່າວວ່າ ມຽນມາໄດ້ສົ່ງ ເຂົ້າຈໍານວນຫລາຍພັນຕັນໄປໃຫ້ເກົາຫລີເໜືອ ເພື່ອແລກປ່ຽນກັບອາວຸດ ໂທລະເລກສະບັບທີ່ວ່ານີ້ໄດ້ຖືກສົ່ງຈາກສະຖານທູດສະຫະລັດທີ່ນະຄອນຢ້າງກຸ້ງ ໃນເດືອນກໍ ລະກົດປີ 2009 ແລະຫາກໍຖືກນໍາອອກມາເປີດເຜີຍໂດຍ Website ຕໍ່ຕ້ານການປິດລັບ WikiLeaks ໂທລະເລກເວົ້າວ່າ ມຽນມາໄດ້ສົ່ງເຂົ້າປະມານ 2 ໝື່ນຕັນ ໄປໃຫ້ເກົາຫລີ ເໜືອໃນລະຍະ 6 ເດືອນຕົ້ນປີ 2009 ເພື່ອແລກປ່ຽນເອົາອາວຸດສົງຄາມທໍາມະດາ ໂທລະເລກສະບັບນີ້ຍັງອ້າງຄໍາເວົ້າຂອງແຫລ່ງຂ່າວທຸລະກິດທີ່ເຊື່ອຖືໄດ້ວ່າ ການສົ່ງເຂົ້າ ໃນທໍານອງນີ້ໄດ້ດໍາເນີນໄປເປັນເວລາດົນກວ່າ 5 ປີ ເກົາຫລີເໜືອໄດ້ປະສົບກັບການ ຂາດແຄນເຂົ້າປາອາຫານມາເປັນປະຈໍາ ແຕ່ມີອຸດສາຫະກໍາອາວຸດທີ່ທັນສະໄໝ ບັນດາເຈົ້າໜ້າທີ່ສະຫະລັດໄດ້ມີຄວາມສົງໄສມາເປັນເວລາດົນນານວ່າ ເກົາຫລີເໜືອ ອາດກໍາລັງຊ່ອຍເຫລືອມຽນມາ ພັດທະນາສະມັດຖະພາບດ້ານການຜະລິດອາວຸດນີວ ເຄລຍຢູ່ ແຕ່ມຽນມາປະຕິເສດກ່ຽວກັບເລື້ອງນີ້